b'\n_START_ARTICLE_\nAtac de pols electromagn\xc3\xa8tic\n_START_PARAGRAPH_\nUn pols electromagn\xc3\xa8tic, en angl\xc3\xa8s:electromagnetic pulse abreujat com EMP, \xc3\xa9s ua r\xc3\xa0fega de  radiaci\xc3\xb3 electromagn\xc3\xa8tica. Les explosions nuclears creen un pols caracter\xc3\xadstic de la radiaci\xc3\xb3 electromagn\xc3\xa8tica anomenat EMP nuclear o NEMP. _NEWLINE_Els camps el\xc3\xa8ctrics i magn\xc3\xa8tics r\xc3\xa0pidament canviants  que en resulten, poden acoblar-se amb sistemes el\xc3\xa8ctrics i electr\xc3\xb2nics per a  produir un corrent perjudicial i pujades de la tensi\xc3\xb3 el\xc3\xa8ctrica. Les caracter\xc3\xadstiques espec\xc3\xadfiques de qualsevol esdeveniment, en particular el EMP nuclear, varien d\'acord amb una s\xc3\xa8rie de factors, el major dels quals \xc3\xa9s l\'altitud de la detonaci\xc3\xb3._NEWLINE_El terme "pols electromagn\xc3\xa8tic" generalment exclou els \xc3\xb2ptics (infraroig, visible, ultraviolat) i els ionitzants (com s\xc3\xb3n els raigs X i la radiaci\xc3\xb3 gamma)._NEWLINE_En la terminologia militar, un cap nuclear detona a centenars de quil\xc3\xb2metres per sobre de la superf\xc3\xadcie de la Terra i rep el nom de dispositiu de gran altitud amb pols electromagn\xc3\xa8tic (HEMP). Els efectes d\'un dispositiu HEMP depenen de factors que inclouen l\'altitud de la detonaci\xc3\xb3, el rendiment de l\'energia, la producci\xc3\xb3 de raigs gamma, les interaccions amb el camp magn\xc3\xa8tic de la Terra i el blindatge electromagn\xc3\xa8tic dels objectius.\n_START_SECTION_\nHist\xc3\xb2ria\n_START_PARAGRAPH_\nEl fet que un pols electromagn\xc3\xa8tic es produeix per una explosi\xc3\xb3 nuclear era conegut en els primers dies de les proves d\'armes nuclears. De la magnitud de l\'EMP i la import\xc3\xa0ncia dels seus efectes, per\xc3\xb2, no se\'n van adonar immediatament _NEWLINE_Durant la primera prova nuclear dels dels Estats Units (Trinity) el 16 de juliol de 1945, els equips electr\xc3\xb2nics van ser  protegits a causa de l\'expectativa d\'Enrico Fermi  de la producci\xc3\xb3 d\'un pols electromagn\xc3\xa8tic, per\xc3\xb2 sense adonar-se immediatament sobre la magnitud de l\'EMP i del significat dels seus efectes._NEWLINE_La primera observaci\xc3\xb3 ben documentada sobre els efectes a gran altitud va oc\xc3\xb3rrer amb una explosi\xc3\xb3 mitjan\xc3\xa7ant un globus d\'heli, Yucca EMP, el 28 d\'abril de 1958. En aquesta prova, els mesuraments del camp el\xc3\xa8ctric de les armes de 1,7 quilotones van sortir de l\'escala dels instruments de prova i s\'estima en al voltant de 5 vegades els l\xc3\xadmits de l\'oscil\xc2\xb7loscopi._NEWLINE_L\'any 1962 les proves als Estats Units i a la Uni\xc3\xb3 Sovi\xc3\xa8tica van confirmar els resultats de l\'experiment Yucca EMP i van fer que fossin m\xc3\xa9s coneguts fora del grup original de cient\xc3\xadfics.'